





CONTRACT DE CONCESIUNE
Loc de înhumare
NR..  …………/……….…



Capitolul  I:   PĂRŢILE  CONTRACTANTE
Art. 1.1. Între:
A. MUNICIPIUL TIMIŞOARA, cu sediul in Timişoara, bv. C.D. Loga nr.1, tel. 0256-408.300, fax 0256-490.635, email: ............., cod fiscal 14756536 cont nr. RO17TREZ621502205X020362, deschis la Trezoreria Municipiului Timişoara,  prin Primar DOMINIC FRITZ, în calitate de PROPRIETAR/CONCEDENT pe de o parte

Şi

B.D-nul/D-na __________ cu domiciliul în ___________________, posesor al CI/Bi seria ____ nr____ CNP _____________, telefon____________, email_____________în calitate de CONCESIONAR , pe de altă parte.

Convin încheierea prezentului contract de concesiune a unui loc de înhumare în Cimitirul ______________, situat în strada________________

Capitolul  II:   OBIECTUL CONTRACTULUI
Art. 2.1. Obiectul contractului este concesionarea locului de înhumare situat în Cimititrul _____________, parcela______, rândul_____, mormântul_____, în suprafață de ___mp.

Capitolul  III:   DURATA CONTRACTULUI
Art. 3.1. Durata contractului este de ____ ani, cu posibilitatea prelungirii la solicitarea concedentului/moștenitorilor.

Capitolul  IV:   PREȚUL CONCESIUNII 
[bookmark: _Hlk216946448]Art. 4.1. Prețul concesiunii este de ____ lei, calculat pentru perioada contractuală de _____ani și se va încasa la Direcția Fiscală a Municipiului Timișoara.
Art. 4.2. Prețul concesiunii aferente perioadei pentru care se va aproba prelungirea duratei contractului se va stabili prin hotărâre a Consiliului Local al Municipiului Timișoara.
Art. 4.3. Plata concesiunii se efectuează într-o singură tranșă în contul nr. RO17TREZ621502205X020362 deschis la Trezoreria Municipiului Timișoara, CUI 32937000, sau la casieria Direcția Fiscală a Municipiului Timișoara.
Termenul scadent al concesiunii este 31 martie a anului în care începe executarea contractului.
[bookmark: _Hlk216951684]În situația în care contractul urmează a se executa după data de 31 martie, sau cu cel mult 30 de zile înainte de împlinirea acestuia, termenul de plată scadent este 30 septembrie a aceluiaș an.
În situația în care contractul urmează a se executa după data de 30 septembrie, sau cu cel mult 30 de zile înainte de împlinirea acestuia, termenul de plată scadent este 15 decembrie a aceluiași an.
[bookmark: _Hlk216956288]În cazul neplății conesiunii la termenul scadent, concesionarul datorează penalități de întârziere care se vor calcula în aceleași condiții prevăzute de legea nr.207/2015 privind Codul de Procedură Fiscală, cu modificări și completări, vizând penalitățile de întârziere pentru neplata la scadență a impozitelor și taxelor locale. Astfel că pentru neplata concesiunii la termenul scadent se vor percepe penalități de întârziere în cuantum de 1% pe lună sau fracțiune de lună.
În caz de neplată, executarea silită se va face prin hotărâre judecătorească obținută de compartimentele de specialitate ale Municipiului Timișoara, conform atribuțiilor prin care concesionarul va fi obligat să achite plata concesiunii restante, precum și dobânda și cheltuielile de judecată.
Corespondența aferentă prezentului contract, referitoare la îndeplinirea obligațiilor de natură financiară, se va purta pe adresa de mail veniturinefiscale@dfmt.ro pusă la dispoziție de DFMT, iar în situația în care concesionarul nu deține adresă de email, comunicarea documentelor și a oricăror informații se va face la sediul DFMT, concesionarul fiind notificat telefonic.

Capitolul V. OBLIGAȚIILE PĂRȚILOR
Art. 5.1. Obligațiile concedentului 
5.1.1. Concedentul se obligă să pună la dispoziția concesionarului, la data începerii concesiunii, terenul concesionat, liber de orice sarcini.
5.1.2. Concedentul nu are dreptul să modifice în mod unilateral contractul, în afara cazurilor prevăzute expres de lege.
5.1.3. Concedentul este obligat să notifice concesionarului apariția orcăror împrejurări de natură să aducă atingere drepturilor concesionarului.
Art. 5.2. Obligațiile concesionarului
5.2.1. Concesionarul este obligat să exploateze în mod direct bunul care face obiectul concesiunii și să achite redevența stabilită la data semnării contractului.
5.2.2. Concesionarul se obligă să informeze în scris concedentul despre modificarea datelor de identificare prevăzute la art.1. B și să depună acte justificative ale modificărilor.
5.2.3. Concesionarul este obligat să asigure pe perioada concesionării amenajarea, întreținerea locului de înhumare precum și a lucrărilor funerare existente, asigurându-le un aspect cât mai îngrijit. Se va planta doar vegetație de talie mica (mai mică de 0,5m). Depozitarea resturilor vegetale rezultate din întreținerea locurilor de înhumare se va face doar în locurile special amenajate. Este interzisă depunerea de coroane artificiale în cimitirele proprietatea Municipiului Timișoara.
5.2.4. La încetarea contractului de concesiune, concesionarul este obligat să restituie concedentului, în deplină proprietate, bunurile de retur (capele, monumente și lucrări funerare), în mod gratuit și liber de orice sarcini.

Capitolul VI. Răspunderea contractuală
Art. 6.1. Nerespectarea de către părțile contractante a obligațiilor cuprinse în prezentul contract de concesiune atrage răspunderea contractuală a părților în culpă.
Art. 6.2. Nefiind obiect al dreptului de proprietate, locurile de înhumare nu pot fi înstrăinate prin acte de vânzare – cumpărare între vii. 

Capitolul  VII: SOLUŢIONAREA LITIGIILOR
Art. 7.1. Contractul va fi interpretat conform legilor din România.
Art.7.2. Litigiile de orice fel, apărute între părțile contractante în cursul derulării contractului de concesiune se vor rezolva pe cale amiabilă. În cazul în care nu este posibilă rezolvarea neînţelegerilor pe cale amiabilă, părţile se vor adresa înstanţelor de judecată competente.

Capitolul  VII: FORTA MAJORĂ
Art. 8.1. Niciuna din părţile contractante nu răspunde de neexecutarea în termen sau/şi de executarea în mod necorespunzător – total sau parţial a oricărei obligaţii care îi revine în baza prezentului contract dacă neexecutarea sau/şi executarea obligaţiei respective a fost cauzată de forţa majoră aşa cum este ea definită de lege.
Art. 8.2. Prin forţă majoră, în accepţiunea prezentului contract, se înţelege o împrejurare externă cu caracter excepţional, fără relaţie cu lucrul care a provocat dauna sau cu însuşirile sale naturale, absolut invincibilă şi absolut imprevizibilă.
Art. 8.3. Partea care invocă forţa majoră este obligată să notifice celelalte părţi, în termen de 5 zile calendaristice, producerea evenimentului şi să ia toate măsurile posibile în vederea limitării consecinţelor.  
Art.8.4. Dacă în termen de 60 de zile lucrătoare de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract fără ca vreuna dintre ele să pretindă daune-interese.

Capitolul IX  NOTIFICĂRILE ÎNTRE PĂRȚI
	Art. 9.1. În accepţiunea părţilor contractante orice notificare adresată de una dintre acestea celeilalte este valabil îndeplinită dacă va fi afișată la cimitir, la avizierul și pe siteul instituției.
	Art. 9.2. În cazul în care notificarea se face pe cale poştală, ea va fi transmisă prin scrisoare recomandată  cu  confirmare  de  primire şi  se  consideră  primită de  destinatar  la  data menţionată de oficiul poştal primitor pe aceasta confirmare.
          Art. 9.3. Dacă notificarea se trimite prin e-mail, ea se consideră primită în prima zi lucrătoare după cea în care a fost expediată.

Capitolul X  ÎNCETAREA CONTRACTULUI
Art. 10.1. La data expirării duratei stabilite în contractul de concesiune.
Art. 10.2. Prin denunțarea unilaterală de către concedent, în cazul în care interesul național sau local o impune.
Art. 10.3. Prin renunțare din partea concesionarului.
Art. 10.4. Părăsirea sau menținerea în stare de neîngrijire pe o perioadă mai mare de 2 ani a locului de înhumare și a lucrărilor funerare după o notificare prealabilă.
Art.10.5. Dacă titularului i se atrinuie un alt loc de înhumare.
Art. 10.6. La stabilirea domiciliului în altă localitate, în cazul locurilor de veci atribuite în timpul vieții titularului de contract și pe care nu s-au făcut înhumări.

Capitolul XI CLAUZE FINALE
Art. 11.1. Modificarea prezentului contract se face numai prin act adițional încheiat între părțile contractante.
Art. 11.2. Dreptul de concesiune a locului de înhumare poate fi transmis de pe numele titularului pe numele unei alte persoane prin moștenire, în baza certificatului de moștenitor.
Art. 11.3 Prezentul contract a fost încheiat în 3 exemplare, câte unul pentru fiecare parte și unul pentru Direcția Fiscală a Municipiului Timișoara.


CONCEDENT							CONCESIONAR

